“Real” futbolchisi Benzema Matye Valbuenaga nisbatan tovlamachilik ishi bo‘yicha hibsga olindi

Madridning “Real” futbol klubi hujumchisi Karim Benzema Moskvaning “Dinamo” klubi sobiq yarim himoyachisi Matye Valbuenaga nisbatan tovlamachilik ishi bo‘yicha Versal politsiyasi tomonidan hibsga olindi. Bu haqda “RIA Novosti” xabar beradi.

Avvalroq to‘rt nafar gumonlanuvchi, jumladan “Kuban” va “Liverpul” sobiq forvardi Jibril Sisse Valbuenaga nisbatan tovlamachilik qilganlikda gumonlanib, hibsga olingan edi. Jinoyatchilar “Lion” futbolchisiga uning ishqiy munosabatlari tasvirlangan videoyozuvga ega ekanligi bilan tahdid qilgan edi.
Politsiya Sissega qarshi yetarlicha ishonchli dalillar topilmaganligi sababli uni qo‘yib yubordi. Qolgan hibsga olinganlar asosiy gumonlanuvchilar bo‘lib qolmoqda.
Valbuena va Benzema Fransiyaning futbol bo‘yicha terma jamoasida birga o‘ynaydi.